ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1307/96 υποβολή: Undine-Uta Bloch von Blottnitz (V) προς την Επιτροπή (31 Μαΐου 1996)

Θέμα: Eνισχύσεις της ΕΕ για πειράματα σε ζώα

Στο Ελεύθερο Πανεπιστήμιο του Βερολίνου (FU) διεξάγονται πειράματα με και επάνω σε ζώα. Στον τομέα της βασικής έρευνας, για ολόκληρες σειρές πειραμάτων χρησιμοποιούνται μεταξύ άλλων κρότωνες (τσιμπούρια) σε κατοικίδια κουνέλια, τα οποία θανατώνονται μετά την ολοκλήρωση κάθε σειράς πειραμάτων. Τούτο σημαίνει ότι οι Ευρωπαϊκές ενισχύσεις παρέχονται για τέτοια και άλλα παρόμοια πειράματα.

1. Έχουν υποβληθεί στην Επιτροπή αιτήσεις για χορήγηση ενισχύσεων και από άλλα γερμανικά ερευνητικά ιδρύματα με στόχο τη διεξαγωγή τέτοιου είδους πειραμάτων;

2. Εάν ναι:

α. πότε

β. από ποιούς

γ. για ποιό ποσό;

3. Έχει χορηγήσει η Επιτροπή χρηματοδοτική ενίσχυση για τέτοιου είδους πειράματα ή σκοπεύει να το κάνει;

4. Εάν ναι:

α. πότε

β. σε ποιούς

γ. για ποιό ποσό;

5. Θεωρεί η Επιτροπή ότι τα πειράματα αυτά είναι δικαιολογημένα και αναγκαία;

Απάντηση της κας Cresson εξ ονόματος της Επιτροπής (10 Ιουλίου 1996)

Δεν υφίσταται ερευνητικό πρόγραμμα που να περιλαμβάνει πειράματα με κρότωνες (τσιμπούρια) σε κατοικίδια κουνέλια και το οποίο να χρηματοδοτείται αυτή τη στιγμή από την Κοινότητα.

Εξάλου το κοινοτικό ερευνητικό πρόγραμμα στους τομείς της βιοϊατρικής και της υγείας προβλέπει ότι η προσφυγή σε πειράματα πάνω σε ζώα δεν πρέπει να γίνεται παρά μόνο σε περίπτωση που δεν υπάρχει εναλλακτική μέθοδος.

Στο πλαίσιο των μέτρων που ελήφθησαν από την Επιτροπή προκειμένου να περιοριστεί ο αριθμός των ζώων που χρησιμοποιούνται σε πειράματα, πρέπει να αναφερθεί η οδηγία 86/609/ΕΟΚ του Συμβουλίου της 24ης Νοεμβρίου 1986 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς ((ΕΕ αριθ. L 358, της 18.12.1986. )). Σύμφωνα με την ανωτέρω οδηγία, η Επιτροπή ίδρυσε το 1993 το Ευρωπαϊκό Κέντρο Ελέγχου Καταλληλότητας Εναλλακτικών Μεθόδων (ECVAM). Το εν λόγω κέντρο το οποίο υπάγεται στο Κοινό Κέντρο Ερευνών της Επιτροπής έχει ως πρωταρχικό στόχο να συντονίσει τον έλεγχο καταλληλότηας των εναλλακτικών μεθόδων που χρησιμοποιούνται σε πειράματα επί ζωντανών οργανισμών σε κοινοτικό επίπεδο.
ΓΡΑΠΤΗ ΕΡΩΤΗΣΗ E-1347/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Kοινοτικές επιχορηγήσεις προς συλλόγους, μη κυβερνητικές οργανώσεις και διάφορους οργανισμούς

Για τη θέση B7-211 (επισιτιστική βοήθεια εκτάκτου ανάγκης στις αναπτυσσόμενες χώρες και σε τρίτες χώρες που έχουν πληγεί από καταστροφές ή από σοβαρές κρίσεις) δύναται η Επιτροπή των Ευρωπαϊκών Κοινοτήτων να γνωστοποιήσει τον πλήρη κατάλογο των συλλόγων, μη κυβερνητικών οργανώσεων ή οργανισμών που λαμβάνουν κοινοτικές επιχορηγήσεις καθώς και το ακριβές ποσό αυτών των επιχορηγήσεων κατά το τελευταίο λήξαν οικονομικό έτος;

Κοινή απάντηση του κ. Bonino εξ ονόματος της Επιτροπής στις γραπτές ερωτήσεις E-1346/96, E-1347/96 και E-1348/96 (15 Ιουλίου 1996)

Λαμβάνοντας υπόψη το γεγονός ότι τα κονδύλια που αναφέρθηκαν από το Αξιότιμο Μέλος του Κοινοβουλίου αφορούν την ανθρωπιστική βοήθεια, πρέπει να υπενθυμιστεί, ότι αυτή στοχεύει στην παροχή βοήθειας στα θύματα θεομηνιών ή καταστροφών που έχουν προκληθεί από τον ίδιο τον άνθρωπο σε περίοδο πολέμου ή συγκρούσεων. Αυτή η βοήθεια απευθύνεται άμεσα στα θύματα, αμερόληπτα, και χωρίς διακρίσεις όσον αφορά την φυλή, την θρησκεία ή τις πολιτικές πεποιθήσεις, μέσω, γενικά, των συνήθων εταίρων της Επιτροπής.

Περίπου 170 διεθνείς και μη κυβερνητικοί οργανισμοί, στους οποίους συμπεριλαμβάνονται ορισμένα όργανα των Ηνωμένων Εθνών και του Ερυθρού Σταυρού, συνεργάζονται με την Επιτροπή βάσει της σύμβασης-πλαισίου εταιρικής σχέσης για να μπορέσουν να εφαρμόσουν σε κατάλληλο πλαίσιο τα ανθρωπιστικά προγράμματα που αποτελούν το αντικείμενο συμβάσεων δράσης.

Στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου έχουν σταλεί απευθείας ένας πίνακας που αναφέρει τα ποσά που χορηγούνται από τα κονδύλια του προϋπολογισμού Β7-210, Β7-211 και Β7-217 στους διάφορους μη κυβερνητικούς, διεθνείς οργανισμούς και ποικίλους εταίρους, οι οποίοι προέβησαν σε ενέργειες χρηματοδοτούμενες από την Επιτροπή, καθώς επίσης και μια πλήρης κατάσταση των οργανισμών που υπέγραψαν τη σύμβαση-πλαίσιο εταιρικής σχέσης με την Κοινότητα στον ανθρωπιστικό τομέα.
ΓΡΑΠΤΗ ΕΡΩΤΗΣΗ E-1633/96 υποβολή: Richard Howitt (PSE) προς την Επιτροπή (24 Ιουνίου 1996)

Θέμα: Σύστημα πληροφοριών Handynet - Πρόγραμμα Ηelios της ΕΕ

Κατά το τελευταίο δωδεκάμηνο ποίες συγκεκριμένες βελτιώσεις έχουν γίνει στην ανάπτυξη και λειτουργία του συστήματος πληροφοριών Handynet και ποία είναι τα αντίστοιχα ποσοτικά στοιχεία;

Έχει η Επιτροπή τυχόν στατιστικές του αριθμού των ατόμων με αναπηρίες σε μερικά ή όλα τα κράτη μέλη τα οποία έχουν χρησιμοποιήσει αμέσως το σύστημα την εν λόγω χρονική περίοδο;

Απάντηση του κ. Flynn εξ ονόματος της Επιτροπής (31 Ιουλίου 1996)

Κατά το τελευταίο δωδεκάμηνο, το σύστημα Handynet εξελίχθηκε ως εξής:

α) Ενημέρωση:

1. γενική βελτίωση της ποιότητας των δεδομένων σχετικά με τα τεχνικά βοηθήματα 7

2. εισαγωγή δεδομένων σχετικά με τα τεχνικά βοηθήματα που κατασκευάζονται εκτός Κοινότητας και εισαγωγή δεδομένων, σχετικά με μη κυβερνητικούς οργανισμούς, τα οποία ετοιμάζουν οι ίδιοι αυτοί οργανισμοί.

β) Πρόγραμμα ανάκτησης:

1. γενική βελτίωση του προγράμματος ανάκτησης, των κριτηρίων και της ταχύτητας 7

2. εγκατάσταση εκπαιδευτικού συστήματος μέσω του οποίου κάθε χρήστης διδάσκεται τον τρόπο χρήσης του CD ROM (11 γλώσσες).

γ) Χρήση του CD ROM από τα άτομα με ειδικές ανάγκες:

1. εβδομήντα επτά CD ROM Handynet διατέθηκαν δωρεάν στα μέλη του Ευρωπαϊκού Φόρουμ των ατόμων με ειδικές ανάγκες και στα εθνικά συμβούλια των ατόμων με ειδικές ανάγκες 7

2. από το Δεκέμβριο του 1995, το πρόγραμμα ανάκτησης περιλαμβάνει ένα πρόγραμμα συλλογής στατιστικών στοιχείων. Έως τον Σεπτέμβριο του 1996, αναμένεται ότι πενήντα οργανώσεις, μεταξύ των οποίων και 35 ΜΚΟ, θα εισάγουν τα στοιχεία τους στο πρόγραμμα αυτό.
ΓΡΑΠΤΗ ΕΡΩΤΗΣΗ E-1565/96 υποβολή: Josι Pomιs Ruiz (PPE) προς την Επιτροπή (17 Ιουνίου 1996)

Θέμα: Ενημέρωση σχετικά με την πρόσκληση υποβολής υποψηφιοτήτων για πιλοτικά σχέδια, σύμφωνα με το άρθρο 10 του κανονισμού ΕΤΠΑ

Είναι η Επιτροπή σε θέση να δώσει στοιχεία σχετικά με την εξέλιξη της διαδικασίας επιλογής των χρηματοδοτησίμων από το ΕΤΠΑ σχεδίων, τα οποία υπεβλήθησαν κατόπιν της δημοσίευσης της πρόσκλησης υποβολής υποψηφιοτήτων στην ΕΕ C 319 της 30.11.1995;

Απάντηση της κας Wulf-Mathies εξ ονόματος της Επιτροπής (5 Ιουλίου 1996)

484 φάκελλοι υποβλήθηκαν στην Επιτροπή στο πλαίσιο υποβολής προτάσεων που δημοσιεύθηκε στην Επίσημη Εφημερίδα, όπως αναφέρεται από το αξιότιμο μέλος του Κοινοβουλίου.

Για τον έλεγχο των λαμβανομένων προτάσεων θα ζητηθεί η βοήθεια ομάδος ανεξάρτητων εμπειρογνωμόνων. Λαμβανομένης υπόψη της προθεσμίας που απαιτείται για τη σύσταση της εν λόγω ομάδας καθώς και για την εις βάθος ανάλυση και αυστηρή επιλογή των φακέλλων, δύναται να προβλεφθεί η λήξη των εργασιών προς το τέλος του Οκτωβρίου 1996.

Εξάλλου, ο προϋπολογισμός που διατίθεται σήμερα, επιτρέπει στην Επιτροπή τη συγχρηματοδότηση μόνο 25 σχεδίων για το σύνολο των κρατών μελών.
ΓΡΑΠΤΗ ΕΡΩΤΗΣΗ E-1322/96 υποβολή: Felipe Camisσn Asensio (PPE) προς την Επιτροπή (3 Iουνίου 1996)

Θέμα: Περιβαλλοντικές προϋποθέσεις στην κοίτη του ποταμού Τάγου στην Ισπανία και Πορτογαλία

Η κοίτη του ποταμού Τάγου στην Ισπανία και Πορτογαλία υπόκειται σε διάφορους καθοριστικούς των περιβαλλοντικών προϋποθέσεών της παράγοντες, λόγω της απόρριψης αστικών λυμάτων, της εγκατάστασης δύο μονάδων πυρηνικού σταθμού και της κατασκευής νέας γέφυρας στη Λισσαβώνα.

Εκτιμά η Επιτροπή ότι διατηρούνται οι περιβαλλοντικές προϋποθέσεις της κοίτης του ποταμού στα δέοντα επίπεδα;

Απάντηση της κας Bjerregaard εξ ονόματος της Επιτροπής (9 Ιουλίου 1996)

Το ζήτημα που εγείρεται από το Αξιότιμο Μέλος δεν έχει εξειδικευθεί επαρκώς, ώστε να δοθεί στην Επιτροπή η δυνατότητα να του δώσει ακριβή απάντηση. Δεν έχει θεσπισθεί καμία κοινοτική νομοθεσία για τις «περιβαλλοντικές απαιτήσεις των ποταμών», με αποτέλεσμα η Επιτροπή να μην είναι σε θέση να εκτιμήσει κατά πόσο οι απαιτήσεις αυτές έχουν τηρηθεί επαρκώς στην προκειμένη περίπτωση.

Η Επιτροπή δεν έχει υπόψη της οποιαδήποτε προβλήματα που έχουν προκληφθεί στον ποταμό Tάγο από την απόρριψη αστικών λυμάτων ή από εγκαταστάσεις πυρηνικών εργοστασίων.

Η Επιτροπή έχει πάντως στοιχεία για το προβλεπόμενο έργο της γέφυρας του Τάγου. Η Επιτροπή είναι σε διαβουλεύσεις με τις πορτογαλικές αρχές με επίκεντρο τα περιβαλλοντικά προβλήματα που προκαλεί το προβλεπόμενο έργο. Αυτά τα προβλήματα σχετίζονται περισσότερο με την άγρια πανίδα και λιγότερο με τη ρύπανση των υδάτων, επειδή η περιοχή που ενδέχεται να θιγεί από το έργο χαρακτηρίσθηκε από τις πορτογαλικές αρχές περιοχή ειδικής προστασίας βάσει των διατάξεων του άρθρου 4 της οδηγίας 79/409/ΕΟΚ του Συμβουλίου της 2ας Απριλίου 1979 για την προστασία των αγρίων πτηνών ((ΕΕ αριθ. L 103, 25.4.1979 )).
ΓΡΑΠΤΗ ΕΡΩΤΗΣΗ E-1346/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Kοινοτικές επιχορηγήσεις προς συλλόγους, μη κυβερνητικές οργανώσεις και διάφορους οργανισμούς

Για τη θέση B7-210 (βοήθεια σε πληθυσμούς αναπτυσσομένων χωρών και άλλων τρίτων χωρών που έχουν πληγεί από καταστροφές ή σοβαρές κρίσεις) δύναται η Επιτροπή των Ευρωπαϊκών Κοινοτήτων να γνωστοποιήσει τον πλήρη κατάλογο των συλλόγων, μη κυβερνητικών οργανώσεων ή οργανισμών που λαμβάνουν κοινοτικές επιχορηγήσεις καθώς και το ακριβές ποσό αυτών των επιχορηγήσεων κατά το τελευταίο λήξαν οικονομικό έτος;

Κοινή απάντηση του κ. Bonino εξ ονόματος της Επιτροπής στις γραπτές ερωτήσεις E-1346/96, E-1347/96 και E-1348/96 (15 Ιουλίου 1996)

Λαμβάνοντας υπόψη το γεγονός ότι τα κονδύλια που αναφέρθηκαν από το Αξιότιμο Μέλος του Κοινοβουλίου αφορούν την ανθρωπιστική βοήθεια, πρέπει να υπενθυμιστεί, ότι αυτή στοχεύει στην παροχή βοήθειας στα θύματα θεομηνιών ή καταστροφών που έχουν προκληθεί από τον ίδιο τον άνθρωπο σε περίοδο πολέμου ή συγκρούσεων. Αυτή η βοήθεια απευθύνεται άμεσα στα θύματα, αμερόληπτα, και χωρίς διακρίσεις όσον αφορά την φυλή, την θρησκεία ή τις πολιτικές πεποιθήσεις, μέσω, γενικά, των συνήθων εταίρων της Επιτροπής.

Περίπου 170 διεθνείς και μη κυβερνητικοί οργανισμοί, στους οποίους συμπεριλαμβάνονται ορισμένα όργανα των Ηνωμένων Εθνών και του Ερυθρού Σταυρού, συνεργάζονται με την Επιτροπή βάσει της σύμβασης-πλαισίου εταιρικής σχέσης για να μπορέσουν να εφαρμόσουν σε κατάλληλο πλαίσιο τα ανθρωπιστικά προγράμματα που αποτελούν το αντικείμενο συμβάσεων δράσης.

Στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου έχουν σταλεί απευθείας ένας πίνακας που αναφέρει τα ποσά που χορηγούνται από τα κονδύλια του προϋπολογισμού Β7-210, Β7-211 και Β7-217 στους διάφορους μη κυβερνητικούς, διεθνείς οργανισμούς και ποικίλους εταίρους, οι οποίοι προέβησαν σε ενέργειες χρηματοδοτούμενες από την Επιτροπή, καθώς επίσης και μια πλήρης κατάσταση των οργανισμών που υπέγραψαν τη σύμβαση-πλαίσιο εταιρικής σχέσης με την Κοινότητα στον ανθρωπιστικό τομέα.
ΓΡΑΠΤΗ ΕΡΩΤΗΣΗ E-1387/96 υποβολή: Marνa Sornosa Martνnez (GUE/NGL) προς την Επιτροπή (6 Iουνίου 1996)

Θέμα: Προστασία του Marjal de Pego-Oliva (Βαλένθια-Ισπανία)

Το Marjal de Pego-Oliva, δεύτερος σημαντικότερος υγροβιότοπος της αυτόνομης κοινότητας της Βαλένθια, εκτάσεως περίπου 1000 εκταρίων, έχει όλως ιδιαίτερη σημασία ως περιβάλλον ενός παραδοσιακού οικοσυστήματος της περιοχής της Βαλένθια, των παρακτίων ελών, τα οποία σταδιακά εξαφανίσθηκαν λόγω της αποξήρανσής τους και της μετατροπής τους σε αγρούς.

Το Marjal είχε ανακηρυχθεί φυσικό πάρκο από τις αρχές της Βαλένθια. Εκτός αυτού, η περιοχή είχε χαρακτηρισθεί ως ζώνη ειδικής προστασίας για τα πτηνά και ζώνη Ramsar.

Ο εν λόγω υγροβιότοπος που είναι ζωτικής σημασίας για την επιβίωση πολλών υδρόβιων ειδών και αποδημητικών πτηνών, απειλείται από το σχέδιο του δημάρχου του Pego να μετατραπεί σε «δημοτικό φυσικό πάρκο», υποβιβάζοντας σημαντικά το σημερινό βαθμό προστασίας του.

Το Υπουργείο Περιβάλλοντος της κυβέρνησης της αυτόνομης κοινότητας της Βαλένθια κίνησε την διοικητική διαδικασία επεξεργασίας του σχεδίου διευθέτησης φυσικών πόρων (PORN), πράγμα που προϋποθέτει την απαγόρευση εκτέλεσης οποιασδήποτε μετατροπής στον φυσικό αυτό χώρο.

Σε ποιό βαθμό η Επιτροπή θα ήταν διατεθειμένη να ζητήσει πληροφορίες από τις εθνικές αρχές και τις αρχές της αυτόνομης κοινότητας της Βαλένθια και να εξετάσει από κοινού με αυτές τα μέτρα που πρέπει να ληφθούν για την προστασία του εν λόγω υγροβιότοπου που έχει ιδιαίτερο ενδιαφέρον για την Ευρωπαϊκή Ένωση;

Απάντηση της κας Bjerregaard εξ ονόματος της Επιτροπής (11 Ioυλίου 1996)

Ο υδροβιότοπος του Pego-Oliva χαρακτηρίστηκε ζώνη ειδικής προστασίας (ZPS) σύμφωνα με την οδηγία 79/409/ΕΟΚ ((ΕΕ αριθ. L 103 της 25.4.1979. )) (οδηγία περί της διατηρήσεως των αγρίων πτηνών). Επιπροσθέτως, δράσεις για την προστασία του φυσικού του πλούτου αποτελούν αντικείμενο χρηματοδότησης στο πλαίσιο του LIFE-Nature από το 1992.

Η Επιτροπή έχει ενημερωθεί για τη στάση του δήμου του Pego. Προσφάτως εκτελέστηκαν σ' αυτή τη ζώνη κάποιες εργασίες αγροτικού χαρακτήρα που εγείρουν υπόνοιες παρανομίας. Η Επιτροπή απευθύνθηκε πάραυτα στις ισπανικές αρχές για να πάρει πληροφορίες. Υπενθύμισε στις εν λόγω αρχές ότι δεδομένου ότι η προαναφερθείσα ζώνη χαρακτηρίστηκε ως ZPS (ζώνη ειδικής προστασίας), οποιοδήποτε σχέδιο ή έργο ικανό να την πλήξει πρέπει προηγουμένως να τεθεί υπό αξιολόγηση (άρθρο 6 της οδηγίας 92/43/ΕΟΚ ((ΕΕ αριθ. L 206, 22.7.1992. )) για τη διατήρηση των φυσικών οικοτόπων). Η Επιτροπή εξέφρασε επίσης την πρόθεσή της να διακόψει τη χρηματοδότηση από το LIFE εάν οι ισπανικές αρχές δεν δώσουν ικανοποιητική απάντηση.
ΓΡΑΠΤΗ ΕΡΩΤΗΣΗ E-1348/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Kοινοτικές επιχορηγήσεις προς συλλόγους, μη κυβερνητικές οργανώσεις και διάφορους οργανισμούς

Για τη θέση B7-217 (κατεπείγουσα βοήθεια σε πρόσφυγες και εκτοπισμένους στις αναπτυσσόμενες και άλλες τρίτες χώρες) δύναται η Επιτροπή των Ευρωπαϊκών Κοινοτήτων να γνωστοποιήσει τον πλήρη κατάλογο των συλλόγων, μη κυβερνητικών οργανώσεων ή οργανισμών που λαμβάνουν κοινοτικές επιχορηγήσεις καθώς και το ακριβές ποσό αυτών των επιχορηγήσεων κατά το τελευταίο λήξαν οικονομικό έτος;

Κοινή απάντηση του κ. Bonino εξ ονόματος της Επιτροπής στις γραπτές ερωτήσεις E-1346/96, E-1347/96 και E-1348/96 (15 Ιουλίου 1996)

Λαμβάνοντας υπόψη το γεγονός ότι τα κονδύλια που αναφέρθηκαν από το Αξιότιμο Μέλος του Κοινοβουλίου αφορούν την ανθρωπιστική βοήθεια, πρέπει να υπενθυμιστεί, ότι αυτή στοχεύει στην παροχή βοήθειας στα θύματα θεομηνιών ή καταστροφών που έχουν προκληθεί από τον ίδιο τον άνθρωπο σε περίοδο πολέμου ή συγκρούσεων. Αυτή η βοήθεια απευθύνεται άμεσα στα θύματα, αμερόληπτα, και χωρίς διακρίσεις όσον αφορά την φυλή, την θρησκεία ή τις πολιτικές πεποιθήσεις, μέσω, γενικά, των συνήθων εταίρων της Επιτροπής.

Περίπου 170 διεθνείς και μη κυβερνητικοί οργανισμοί, στους οποίους συμπεριλαμβάνονται ορισμένα όργανα των Ηνωμένων Εθνών και του Ερυθρού Σταυρού, συνεργάζονται με την Επιτροπή βάσει της σύμβασης-πλαισίου εταιρικής σχέσης για να μπορέσουν να εφαρμόσουν σε κατάλληλο πλαίσιο τα ανθρωπιστικά προγράμματα που αποτελούν το αντικείμενο συμβάσεων δράσης.

Στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου έχουν σταλεί απευθείας ένας πίνακας που αναφέρει τα ποσά που χορηγούνται από τα κονδύλια του προϋπολογισμού Β7-210, Β7-211 και Β7-217 στους διάφορους μη κυβερνητικούς, διεθνείς οργανισμούς και ποικίλους εταίρους, οι οποίοι προέβησαν σε ενέργειες χρηματοδοτούμενες από την Επιτροπή, καθώς επίσης και μια πλήρης κατάσταση των οργανισμών που υπέγραψαν τη σύμβαση-πλαίσιο εταιρικής σχέσης με την Κοινότητα στον ανθρωπιστικό τομέα.
ΓΡΑΠΤΗ ΕΡΩΤΗΣΗ E-1388/96 υποβολή: Marνa Sornosa Martνnez (GUE/NGL) προς την Επιτροπή (6 Iουνίου 1996)

Θέμα: Αποκατάσταση και περιβαλλοντική προστασία της Albufera της Βαλένθια

Η Albufera της Βαλένθια, ένας από τους σημαντικότερους υδροβιότοπους της Ευρώπης, η οποία έχει χαρακτηρισθεί ως χρήζουσα ειδικής προστασίας βάσει της κοινοτικής οδηγίας για την διατήρηση των αγρίων πτηνών, εξακολουθεί να αντιμετωπίζει διάφορες απειλές και μια σταδιακή διαδικασία περιβαλλοντικής υποβάθμισης.

Πράγματι, πέραν πάσης περιβαλλοντικής δεοντολογίας, πολλές εκατοντάδες βιομηχανιών εκχύνουν τα λύματά τους στην Albufera ενώ οι περισσότερες γειτονικές κοινότητες δεν προβαίνουν σε απολύμανση των αστικών λυμάτων τα οποία καταλήγουν στον χώρο αυτό που χρήζει οικολογικής προστασίας, και είναι ο σημαντικότερος της περιοχής της Βαλένθια και μια από τις μεγαλύτερες λιμνώδεις περιοχές της Ιβηρικής Χερσονήσου.

Η Επιτροπή πρότεινε το 1995 στις περιφερειακές αρχές να περιληφθεί η Albufera της Βαλένθια μεταξύ των υγροβιότοπων για τους οποίους θα προβλεπόνταν μέτρα διατήρησης και η πρόταση αυτή απερρίφθη.

1. Μπροστά στην κατάσταση αυτή δεν θεωρεί η Επιτροπή ότι η οδηγία 92/43/ΕΟΚ ((ΕΕ L 206 της 22.07.1992, σελ. 7 )), σχετικά με τη διατήρηση του φυσικού περιβάλλοντος και της άγριας πανίδας και χλωρίδας, δικαιολογεί ακόμη περισσότερο την ανάγκη κατάρτισης προγράμματος για την προστασία και την αποκατάσταση της σημαντικής αυτής ευρωπαϊκής φυσικής κληρονομιάς;

2. Σε ποιό βαθμό η Επιτροπή θα ήταν διατεθειμένη να εξετάσει από κοινού με τις νέες εθνικές αρχές και τις αρχές της αυτόνομης κοινότητας της Βαλένθια, το ενδεχόμενο συγχρηματοδότησης σχεδίου για την αποκατάσταση και την προστασία, στα πλαίσια του Κανονισμού LΙFΕ, της Albufera της Βαλένθια;

Απάντηση της κας Bjerregaard εξ ονόματος της Επιτροπής (3 Ιουλίου 1996)

1. Η κοινοτική σημασία της περιοχής Albufera de Valencia απορρέει από το χαρακτηρισμό της ως ζώνης ειδικής προστασίας δυνάμει της οδηγίας 79/409/ΕΟΚ (οδηγία «άγρια πτηνά») ((ΕΕ αριθ. L 103 της 25.4.1979 )). Η περιοχή αυτή, επομένως, περιλαμβάνεται ήδη στο δίκτυο Natura 2000, του οποίου η δημιουργία προβλέπεται στην οδηγία 92/43/ΕΟΚ (οδηγία «ενδιαιτήματα»).

Κατά συνέπεια, η Ισπανία οφείλει να θεσπίσει τα διαχειριστικά μέτρα που απαιτούνται για να διασφαλιστεί η διατήρηση της συγκεκριμένης περιοχής, στα οποία συμπεριλαμβάνονται ενδεχομένως διαχειριστικά σχέδια, που καταρτίζονται ειδικά για το σκοπό αυτό ή εντάσσονται σε υφιστάμενα χωροταξικά σχέδια.

2. Οι δράσεις που αποσκοπούν στην αξιοποίηση και στη διατήρηση της Albufera, μπορούν θεωρητικά να χρηματοδοτηθούν από το LIFE. Η Επιτροπή θα εξετάσει προσεκτικά κάθε πρόταση των ισπανικών αρχών στο πλαίσιο αυτό.
ΓΡΑΠΤΗ ΕΡΩΤΗΣΗ E-0688/96 υποβολή: Josι Barros Moura (PSE) προς το (27 Μαρτίου 1996)

Θέμα: Νάρκες κατά προσωπικού

Σύμφωνα με τους στόχους της διεθνούς εκστρατείας για την απαγόρευση των ναρκών κατά προσωπικού και δεδομένου ότι διάφορες χώρες που συμμετέχουν στην Ευρωασιατική Διάσκεψη Κορυφής στο Μπαγκόγκ έχουν ήδη ταχθεί υπέρ της γενικής απαγόρευσης (Βέλγιο, Σουηδία, Αυστρία, Δανία, Ιρλανδία, Καμπότζη, Λάος, Φιλιππίνες και Μαλαισία), θα είχε μεγάλη σημασία να συζητηθεί το θέμα αυτό στη Διάσκεψη Κορυφής. Ποιές αποφάσεις ή κατευθυντήριες γραμμές έχουν ληφθεί σε επίπεδο Συμβουλίου ενόψει της Διάσκεψης και ποιά είναι η τοποθέτησή του σχετικά με το θέμα αυτό;

Απάντηση (14 Οκτωβρίου 1996)

Από τον Μάιο του 1995, οπότε θεσπίστηκε η κοινή δράση για τις νάρκες κατά προσωπικού, η Ευρωπαϊκή Ένωση, έχει προλλαπλασιάσει τις προσπάθειές της για να μπορέσει να καταδείξει τη μάστιγα που συνιστά η αδιάκριτη χρήση των ναρκών κατά προσωπικού για τους άμαχους πληθυσμούς. Στα πλαίσια της κοινής αυτής δράσης, τα κράτη μέλη της Ένωσης έθεσαν σε εφαρμογή μια κοινή συμφωνήμένη αναστολή των εξαγωγών ναρκών κατά προσωπικού και αναλήφθηκε έντονη διπλωματική δράση για την προετοιμασία της Διάσκεψης των κρατών που είναι συμβαλλόμενα μέρη στη Σύμβαση για τα «απάνθρωπα όπλα» και την επίτευξη, χάρη σ' αυτήν θετικών αποτελεσμάτων.

Ένα από τα βασικά προβλήματα που τίθενται σχετικά με την προαναφερόμενη Συμβαση είναι ο μικρός αριθμός των κρατών μελών που την έχουν επικυρώσει. Ο αξιότιμος κ. βουλευτής θα διαπιστώσει ότι μεταξύ των κρατών που μνημονεύει στην ερώτησή του, ορισμένα δεν είναι συμβαλλόμενα μέρη στη Σύμβαση. Η απουσία μείνας των ναρκών κατά προσωπικού και των διξαγομένων, κατά τη στιγμή της ευρωασιατικής διάσκεψης κορυφής, διαπραγματεύσεων που αφορούν τη Σύμβαση «για τα απάνθρωπα όπλα», και ιδιάτερα το πρωτόκολλο ΙΙ, δεν θα έπρεπε υπό τις συνθήκες αυτές να εκπλήσσει.

Η διάσκεψη των συμβαλλομένων στη Σύμβαση μερών έληξε στις 3 Μαΐου με αποτελέσματα τα οποία, στο σύνολό τους συνιστούν σηματνική πρόοδο τόσο ως προς το τροποποιημένο Πρωτόκολλο ΙΙ το οποίο εγκρίθηκε από τη Διάσκεψη όσο και στο επίπεδο της ανάπτυξης του ανθρωπιστικού δικαίου εν γένει. Ωστόσο, όσον αφορά τις εικικές απαγορεύσεις, τα κτηθέντα αποτελέσματα ανταποκρίνονται μόνο εν μέρει στους στόχους της κοινής δράσης της Ένωσης. Το Συμβούλιο μπορεί να διαβεβαιώσει τον αξιότιμο κ. βουλευτή ότι στα πλαίσια της ΚΕΠΠΑ θα συνεχίσουν να καταβάλλονται έντονες προσπάθειες, ώστε το πρόβλημα των ναρκών να παραμείνει μεταξύ των προτεραιοτήτων της διεθνούς δραστηριότητας και να προωθηθεί η καθολική προσχώρηση στη Σύμβαη.
ΓΡΑΠΤΗ ΕΡΩΤΗΣΗ E-1386/96 υποβολή: Marνa Sornosa Martνnez (GUE/NGL) προς την Επιτροπή (6 Iουνίου 1996)

Θέμα: Προστασία του φαραγγιού του ποταμού Cabriel (Ισπανία)

Οι αρχές της Καστίλλης-la Mancha και διάφορες πολιτικές, συνδικαλιστικές και οικολογικές οργανώσεις κίνησαν δικαστική διαδικασία σχετικά με τη χάραξη του αυτοκινητόδρομου της Μαδρίτης μέσω του φαραγγιού του ποταμού Cabriel, αυτοκινητοδρόμου εν μέρει χρηματοδοτούμενου από κοινοτικά κεφάλαια, διότι θεωρούν ότι δεν εφαρμόσθηκε ορθά η ισπανική νομοθεσία σχετικά με το περιβάλλον και ότι η κατασκευή του νέου αυτού αυτοκινητοδρόμου παραβιάζει διάφορες κοινοτικές οδηγίες και ειδικότερα αυτές που αναφέρονται στην προστασία του περιβάλλοντος και τη διατήρηση των άγριων πτηνών.

Η έναρξη των εργασιών προβλέπεται για το προσεχές καλοκαίρι.

Μπροστά στην επείγουσα αυτή κατάσταση, σε ποιό βαθμό η Επιτροπή θα ήταν διατεθειμένη να ζητήσει τη διακοπή των έργων από τις ισπανικές αρχές και να εξετασθεί από κοινού με τις ισπανικές αρχές και τις αρχές της Καστίλλης-la Mancha το ενδεχόμενο αναθεώρησης της σημερινής χάραξης και η εξεύρεση εναλλακτικής λύσης, ώστε να διαφυλαχθεί αυτή η σημαντική φυσική κληρονομιά;

Απάντηση της κας Bjerregaard εξ ονόματος της Επιτροπής (11 Ιουλίου 1996)

Το σχέδιο χάραξης του αυτοκινητοδρόμου Μαδρίτης - Βαλένθια τροποποιήθηκε κατόπιν κοινής συμφωνίας που επήλθε μεταξύ της κεντρικής και της περιφερειακής κυβέρνησης ούτως ώστε ο φυσικός πλούτος του φαραγγιού του ποταμού Cabriel να μην κινδυνεύει να καταστραφεί.

Κάτω από αυτές τις συνθήκες η Επιτροπή δεν έχει πλέον λόγους να παρέμβει στη συγκεκριμένη περίπτωση.